b"\n_START_ARTICLE_\nBreitling Orbiter\n_START_PARAGRAPH_\nBreitling Orbiter\xc2\xa0var navnet p\xc3\xa5 tre forskjellige Rozi\xc3\xa8re-ballonger laget av Cameron Balloons\xc2\xa0for \xc3\xa5 fly jorden rundt. De var oppkalt etter sin sponsor Breitling. De f\xc3\xb8rste to ballongene fullf\xc3\xb8rte aldri\xc2\xa0jordomflyvningen mens den tredje gjorde et vellykket fors\xc3\xb8k i mars 1999 og dermed n\xc3\xa5dde milep\xc3\xa6len i den f\xc3\xb8rste nonstop-flyvning jorden rundt i ballong. Besetningen ombord var\xc2\xa0Bertrand Piccard og Brian Jones.\n_START_SECTION_\nBallongen\n_START_PARAGRAPH_\nBreitling Orbiter 3 var en Rozi\xc3\xa8re ballong, som kombinerte funksjonene i en varmluftsballong og en gassballong med heliumbeholdere i en varmluftballong. Ved starten var heliumbeholderne fylt til ca. 47% av sin maksimale kapasitet. Under oppstigningen ble ballongen oppvarmet av solen, noe som for\xc3\xa5rsaket at heliumet utvidet seg enda mer enn den omkringliggende luften, som i sin tur f\xc3\xb8rte til at ballongen steg h\xc3\xb8yere-\n_START_SECTION_\nGondolen\n_START_PARAGRAPH_\nGondolen til Breitling Orbiter 3 \xc2\xa0ble bygget av en av Kevlar og karbon-fiber\xc2\xa0duk.\xc2\xa0Etter take-off ble lufttrykket i kabinen l\xc3\xa5st p\xc3\xa5 1\xc2\xa0800 m for \xc3\xa5 opprettholde lufttrykket. Under flyturen ble luften i kabinen supplert med nitrogen og oksygen. Karbondioksid ble fjernet ved hjelp av Litiumhydroksid-filtre. Lufttrykket i gondolem\xc2\xa0ble holdt p\xc3\xa5 rundt 24 kPa (3.5 psi) ved \xc3\xa5 tilf\xc3\xb8re n\xc3\xb8dvendig oksygen og nitrogen til luften i gondolen. I\xc2\xa010\xc2\xa0000 meters h\xc3\xb8yde ble lufttrykket i gondolen tilpasset det\xc2\xa0atmosf\xc3\xa6riske trykket p\xc3\xa5 3\xc2\xa0000 meter. Solcellepaneler\xc2\xa0som var opphengt under gondolen ladet blysyre batteriene som forsynte gondolen med elektrisk kraft. Satellitt-baserte systemer satte mannskapet istand til \xc3\xa5 navigere via GPS samt kommunisere med omverdenen\n_START_SECTION_\nFlyturen\n_START_PARAGRAPH_\nBertrand Piccard og Brian Jones tok av fra den sveitsiske alpelanddsbyen \xc2\xa0Ch\xc3\xa2teau-d'Oex\xc2\xa0kl. 8:05 GMT den 1. mars 1999. De reiste s\xc3\xb8r-s\xc3\xb8rvest over Middelhavet og svingte \xc3\xb8stover over Mauritania. Den 2. mars befant de seg p\xc3\xa5 9\xc2\xb0 12' vestlig lengde. De landet i den egyptiske \xc3\xb8rkenen etter \xc3\xa5 ha v\xc3\xa6rt i luften i 19 dager, 21 timer og 55 minutter den 21. mars 1999, etter \xc3\xa5 ha reist 4\xc2\xa0814 km. I l\xc3\xb8pet av flyturen hadde ballongen klatret opp til h\xc3\xb8yder p\xc3\xa5 opp til 11\xc2\xa0737 m og oppn\xc3\xa5dd hastigheter opp til 123 knop. Den offisielle \xc2\xabm\xc3\xa5lstreken\xc2\xbb i jordomseilingen ble n\xc3\xa5dd i Mauritania kl. 4:54 AM, EST 19. mars 1999. M\xc3\xa5let skulle egentlig v\xc3\xa6re i Egypt i n\xc3\xa6rheten av de Kheopspyramiden, men kraftig vind tvang pilotene til \xc3\xa5 lande tidligere omlag 80\xc2\xa0km nord for m\xc3\xa5let. Ombord hadde de en kopi av Guy de Maupassants  roman Une vie (Et Liv) som Maupassant hadde dedikert til Jules Verne, som hadde forestilt seg en slik reise i sin roman, Fem Uker i Ballong. Boken var blitt utl\xc3\xa5nt til pilotene av en s\xc3\xb8nnes\xc3\xb8nn av Jules Verne_NEWLINE_Den daglige rutinen ombord var lagt opp slik begge mann tilbragte \xc3\xa5tte timer alene ved kontrollene og \xc3\xa5tte timer i \xc3\xa9n og samme k\xc3\xb8yeseng. Et unikt vakuum-operert toalett var plassert bak et forheng p\xc3\xa5 baksiden av gondolen. Til tross for bruk av ovner konstruert for \xc3\xa5 holde en temperatur i gondolen p\xc3\xa5 15\xc2\xa0\xc2\xb0C falt temperaturen av og til om nettene s\xc3\xa5 lavt at drikkevannet fr\xc3\xb8s til is og m\xc3\xa5tte med forsiktighet hakkes l\xc3\xb8s for ikke \xc3\xa5 skade de s\xc3\xa5rbare elektroniske kretskort p\xc3\xa5 veggene i gondolen. _NEWLINE_Forfatteren Howie Schneider spurte om skjebnen til Breitling Orbiter 3 og project manager Alan Edle bemerket at sponsorene og teamet \xc2\xab. .vil trolig gi ballongen til et museum. Muligens National Air and Space Museum eller Smithsonian\xc2\xbb. og gondolen var i flere \xc3\xa5r plassert i f\xc3\xb8rste etasje av National Air and Space Museum i Milep\xc3\xa6ler of Flight Galleri, ved siden av br\xc3\xb8drene Wrights 1903 Flyer, Charles Lindberghs Spirit of St. Louis, Mercury-Atlas 6 , Gemini IV kapsel, Apollo 11's kommando-modul og SpaceShipOne_NEWLINE_Gondolen var midlertidig utstilt p\xc3\xa5 Gasometer Oberhausen mellom 2004 og 2006 og Gondolen er n\xc3\xa5 permanent utstilt p\xc3\xa5 Udvar-Hazy Center av National Air and Space Museum, Dulles-Flyplassen utenfor Washington D.C._NEWLINE_Raskere seilte ballonger, Rozi\xc3\xa8res som godt, men solo styrt var i 2002 av Steve Fossett og 2016 av den russiske Fjodor Konjuchow."